|  |
| --- |
| Blue text on a black background  Description automatically generated  Paveikslėlis, kuriame yra žinutė  Automatiškai sugeneruotas aprašymas  **Lietuvos Respublikos aplinkos ministerijos Aplinkos projektų valdymo agentūra**  Biudžetinė įstaiga, Labdarių g. 3-102, 01120 Vilnius, Lietuva, tel. +370 603 89015, faks. (8 5) 213 6213, el. p. apva@apva.lt  Duomenys kaupiami ir saugomi Juridinių asmenų registre, kodas 288779560 |
|  |

**LIETUVOS RESPUBLIKOS APLINKOS MINISTERIJOS APLINKOS PROJEKTŲ VALDYMO AGENTŪRA**

**KVIETIMAS DALYVAUTI RINKOS KONSULTACIJOJE**

**LIETUVOS ZOOLOGIJOS SODO ŽALVARNIO PASTATO IR VOLJERŲ STATYBOS DARBAI**

Perkančiosios organizacijos Lietuvos zoologijos sodas (juridinio asmens kodas 191716918) vardu atlieka įgaliotoji organizacija – Lietuvos Respublikos aplinkos ministerijos Aplinkos projektų valdymo agentūra (toliau- Perkančioji organizacija), https://apva.lrv.lt/lt/. Perkančioji organizacija siekdama tinkamai pasiruošti numatomam pirkimui„Lietuvos zoologijos sodo Žalvarnio pastato ir voljerų statybos darbai“vadovaudamasi Lietuvos Respublikos Viešųjų pirkimų įstatymo (toliau- VPĮ) 27 straipsnio nuostatomis, vykdo išankstinę rinkos konsultaciją su rinkos dalyviais.

Vadovaujantis VPĮ 27 straipsnio 1 dalies 1 punktu, Perkančioji organizacija prašo nepriklausomus ekspertus, institucijas ir (ar) kitus rinkos dalyvius (toliau – dalyviai) teikti konsultacijas Perkančiosios organizacijos vykdomoje Rinkos konsultacijos procedūroje, kurią atlikus Perkančioji organizacija planuoja vykdyti Pirkimą.

Rinkos konsultacija skelbiama iki Pirkimo pradžios.

Rinkos konsultacijos paskirtis – pasirengti Pirkimui ir iki Pirkimo pradžios informuoti rinkos dalyvius bei kitus suinteresuotus asmenis apie ketinamą ateityje vykdyti Pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastabas. Rinkos konsultacija nėra skelbimas apie Pirkimą ar išankstinis skelbimas apie Pirkimą. Šios Rinkos konsultacijos paskelbimu dalyviai nėra kviečiami varžytis dėl Pirkimo sutarties. Dalyvavimas Rinkos konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas Rinkos konsultacijoje neturi įtakos ir nesuteikia dalyviui prioriteto/pirmenybės viešuosiuose pirkimuose, kurie bus skelbiami ateityje, ar jų rezultatams.

Vadovaujantis VPĮ 27 str. 3-4 d., Rinkos konsultacijos dalyviai, nepažeidžiant visų Pirkime dalyvaujančių teisių ir konkurencijos, nepraranda teisės dalyvauti Pirkimuose.

Klausimai, pastabos ir (ar) pasiūlymai turi būti pateikti: CVP IS priemonėmis. Rinkos konsultacijos metu gaunamos konsultacijos, siūlomi technologiniai sprendimai ir kita iš dalyvių gaunama informacija gali būti skelbiama tik nuasmeninta. Dalyvis turi teisę iš anksto, pateikdamas informaciją, nurodyti kuri jo pateiktos informacijos dalis yra konfidenciali. Dalyviui nenurodžius informacijos dalies, kuri turi būti laikoma konfidenciali, Perkančioji organizacija pasilieka teisę viešai skelbti visą gautą informaciją, išskyrus asmens duomenis. Klausimai/atsakymai negali būti laikomi konfidencialia informacija, jei pateikimo metu nėra pateikiamas specifinis technologinis sprendimas ar atskleidžiama informacija, turinti dalyviui komercinę vertę. Apie tai dalyvis turi informuoti, pateikdamas tokio pobūdžio informaciją. Atlikus Rinkos konsultacijos procedūrą, Perkančioji organizacija gali skelbti Rinkos konsultacijos apibendrintas išvadas. Dalyvis neturi teisės drausti ar kitaip apriboti Perkančiosios organizacijos teisės dėl išvadų viešo skelbimo ar skelbiamos informacijos turinio. Išvadose bus pateikta nuasmeninta iš dalyvių Rinkos konsultacijos metu gauta ir apibendrinta informacija. Rinkos konsultacijos metu gauta informacija bus naudojama formuojant Pirkimo dokumentus ir Pirkimo techninius reikalavimus. Rinkos dalyvis visą konsultacijos metu perduotą informacija perduoda Perkančiajai organizacijai neatlygintinai, be teisės reikšti bet kokias pretenzijas dėl informacijos naudojimo būdo/turinio ar teisių į šią informaciją ateityje.

**Terminas užpildyti ir pateikti atsakymus į klausimyną – iki** **2025 m. spalio 1 d. 10:00 val.** Lietuvos laiku. priims ir vertins tik tuos rinkos dalyvių atsakymus į klausimyną, kurie bus pateikti iki nustatyto termino pabaigos CVP IS priemonėmis.

Perkančioji organizacija, gavusi pastabas ir pasiūlymus dėl paskelbtos rinkos konsultacijos, juos išnagrinės bei įvertins pateiktų pastabų ir pasiūlymų svarbą bei atitiktį Perkančiosios organizacijos poreikiams. Informacija apie priimtą sprendimą dėl pateiktų pastabų ir pasiūlymų gali būti paskelbta CVP IS (Perkančiosios organizacijos sprendimu). Skelbiant informaciją apie priimtą sprendimą dėl pateiktų pastabų ir pasiūlymų nebus nurodomas asmuo, kuris pateikė pastabas ir pasiūlymus.

Pridedama:

1 priedas „Klausimynas“

2 priedas „Techninė užduotis“

3 priedas „Techninis darbo projektas“

4 priedas „Preliminarus sustambintas darbų organizavimo grafikas“

5 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

6 priedas „Pasiūlymų vertinimo kriterijai ir sąlygos“

7 priedas „Sutarties projektas“

**1 priedas „Klausimynas“**

**KLAUSIMYNAS**

**Prašome pateikti atsakymus į klausimus:**

|  |  |  |  |
| --- | --- | --- | --- |
| **Eil. Nr.** | **Klausimas** | **Tiekėjo atsakymas** | **Konfidencialu[[1]](#footnote-1)** |
| 1 | Ar dalyvautumėte šiame pirkime? Jei ne, nurodykite priežastį. |  |  |
| 2 | Ar techniniame projekte nurodytas pirkimo objektas yra aiškus? Ar yra aiški darbų apimtis? Jei ne, prašome nurodyti, kas neaišku ir ką reikėtų patikslinti? |  |  |
| 3 | Ar tinkamai suformuluoti ir užtikrinantys konkurenciją yra kvalifikaciniai reikalavimai šių darbų pirkime? |  |  |
| 4 | Ar techniniame darbo projekte yra visa informacija, reikalinga tinkamam pasiūlymo parengimui? |  |  |
| 5 | Prašome nurodyti preliminarią statybos darbų kainą Eur su PVM pagal techninį darbo projektą. |  |  |
| 6. | Ar pasiūlymų vertinimo kriterijai aiškūs? Jei ne, prašome nurodyti, kas neaišku ir ką reikėtų patikslinti? |  |  |
| 7. | Ar sutarties projektas aiškus? Jei ne, prašome nurodyti, kas neaišku ir ką reikėtų patikslinti? |  |  |
| 8. | Kokie būtų realūs pirkimo objekto įgyvendinimo terminas mėnesiais? Pagrįskite. |  |  |
| 9. | Ar turite kitų pastebėjimų ar pasiūlymų? |  |  |

1. Jei tiekėjas nepažymės informacijos kaip konfidencialios, perkančioji organizacija turi teisę ją viešinti rinkos konsultacijos ir tyrimo suvestinėje, kurią turi teisę patalpinti CVP IS ir savo svetainėje bei kitose svetainėse. Užtikriname, kad rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. [↑](#footnote-ref-1)