## 5 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI**

1. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti šiame Pirkimo sąlygų priede. Tiekėjas, teikdamas pasiūlymą, perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.

2. Tiekėjas, teikdamas pasiūlymą, turi pateikti Europos bendrąjį viešųjų pirkimų dokumentą (toliau – EBVPD) (aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose pagal VPĮ įstatymo 46, 47, 48 straipsnius nustatytus reikalavimus dėl pašalinimo pagrindų nebuvimo, kvalifikacijos reikalavimus ir, jei taikoma, reikalavimus dėl kokybės vadybos ir (arba) aplinkos apsaugos vadybos sistemos standartų laikymosi (toliau visi kartu – reikalavimai). EBVPD pildomas jį įkėlus į svetainę <http://ebvpd.eviesiejipirkimai.lt/espd-web/>ir užpildžius bei atsisiuntus pateikiamas su pasiūlymu. EBVPD forma pateikiama Pirkimo sąlygų \_ priede „EBVPD“.

3. Su pasiūlymu teikiamas tik EBVPD. Perkančioji organizacija su pasiūlymu nereikalauja pateikti lentelėse nurodytų aktualių dokumentų, patvirtinančių kvalifikacijos reikalavimų ir (arba) reikalavimų dėl kokybės vadybos sistemos ir (arba) aplinkos apsaugos vadybos sistemos standartų laikymosi atitikimą. Perkančioji organizacija aktualių dokumentų, patvirtinančių kvalifikacijos reikalavimų atitikimą, reikalaus pateikti tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą.

**4. SVARBU:**

4.1. Vadovaujantis Lietuvos Aukščiausiojo Teismo 2022 m. spalio 6 d. nutartimi civilinėje byloje Nr. e3K-3-328-469/2022, Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis Pasiūlymo patikslinimo, papildymo ar paaiškinimo taisyklėmis, tiekėjas galės tikslinti tik pradinius kvalifikacijos duomenis (nepriklausomai, ar pateiktus su pasiūlymu ar Perkančiosios organizacijos prašymu). Tai reiškia, kad jeigu tiekėjo pateikti pradiniai kvalifikacijos duomenys iš karto neatitiks nustatyto kvalifikacijos reikalavimo, į tokį tiekėją dėl kvalifikacijos patikslinimo (dėl to paties klausimo) Perkančioji organizacija turi teisę kreiptis tik vieną kartą (pasiūlymo patikslinimas, papildymas ar paaiškinimas dėl to paties klausimo atliekamas vieną kartą) ir tik dėl pirminių pateiktų kvalifikacijos dokumentų tikslinimo (jei yra matoma, kad toks kreipimasis gali padėti ištaisyti pirminius kvalifikacijos duomenis). Dėl naujų kvalifikacijos duomenų pateikimo nebus kreipiamasi ir tiekėjas bus atmetamas, kaip neatitinkantis kvalifikacijos reikalavimų.

4.2. Prašomekvalifikacijos atitiktį patvirtinančius duomenis ir dokumentus teikti ne kartu su pasiūlymu, o tada, kai bus gautas Perkančiosios organizacijos prašymas iki nustatytos datos pateikti kvalifikaciją patvirtinančius duomenis ir dokumentus.

4.3. Šiose pirkimo sąlygose yra nustatytas reikalavimas tiekėjui turėti konkrečios vertės patirties atliekant konkrečius darbus, todėl tiekėjas, kuris bus pripažintas pateikusiu ekonomiškai naudingiausią pasiūlymą, turės pateikti tik tokius duomenis atitinkančią informaciją;

4.4. Vadovaujantis Lietuvos Aukščiausiojo Teismo 2024 m. sausio 4 d. nutartimi civilinėje byloje Nr. e3K-3-65-381/2024, informacijos, neatitinkančios reikalaujamos patirties, nurodymas pagrindžiant atitiktį konkrečiam kvalifikacijos reikalavimui, gali būti įvertintas kaip siekis suklaidinti perkančiąją organizaciją. Pažymėtina, kad pats tiekėjas, teikdamas daugiau duomenų, nei prašyta pagal pirkimo sąlygas, turėtų prisiimti ir su tuo susijusią riziką dėl tokių duomenų teisingumo – net ir pateikiami reikalaujamą kvalifikaciją viršijantys duomenys turi būti teisingi ir atitikti to konkretaus kvalifikacijos reikalavimo kriterijus.

4.5. Vadovaujantis Lietuvos Aukščiausiojo Teismo 2024 m. sausio 4 d. nutartimi civilinėje byloje Nr. e3K-3-65-381/2024 ir viešųjų pirkimų įstatymu, pažymėtina, jog jeigu tiekėjas siekia remtis sutartimi, kurią jis vykdė ne vienas, bet kartu su kitais ūkio subjektais, tiekėjas turi išskirti savo jėgomis vykdytus darbus, jeigu pats tiekėjas betarpiškai vykdė ne visą, bet tik konkrečią sutarties dalį, šiuo atveju bus vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas.

**1 lentelė. Kvalifikacijos reikalavimai ir reikalavimus pagrindžiantys dokumentai**

|  |  |  |  |
| --- | --- | --- | --- |
| **Eil. Nr.** | **Kvalifikacinis reikalavimas** | **Atitikį pagrindžiantys dokumentai** | **Subjektas, kuris turi atitikti reikalavimą** |
|  | **Techninis ir profesinis pajėgumas** | | |
| *Panašių darbų atlikimo patirtis (objektas dalus) (16.1 p.)* | | | |
| **1.1.** | Tiekėjas per paskutinius 5 metus iki pasiūlymo pateikimo termino pabaigos dienos pagal vieną ar daugiau įvykdytų ar tebevykdomų sutarčių yra **savo jėgomis** tinkamai[[1]](#footnote-1) atlikęs naujos statybos ir (ar) rekonstravimo ir (ar) kapitalinio remonto darbus negyvenamosios ir /arba gyvenamosios paskirties pastatuose**,** kurių vertė ne mažesnė kaip **305 000,00 Eur be PVM.** | **Pateikiami atsakymai pildant EBVPD.**  **Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:**  Per paskutinius 5 metus atliktų darbų sąrašą (*specialiųjų pirkimo sąlygų 7 priedas „Atliktų darbų sąrašas“*)kartu su užsakovų (tiek viešųjų, tiek privačiųjų) pažymomis apie tai, kad svarbiausių darbų atlikimas ir galutiniai rezultatai buvo tinkami.  **Atliktų darbų sąraše pateikiama tik tokia informacija, kuri atitinka** kvalifikacijos reikalavime nurodytus kriterijus, t. y. įvykdytos (-ų)/ vykdomos (-ų) sutarties (-čių) pavadiniams, laikotarpis, statybos darbų rūšis, vertė, paties tiekėjo atlikti darbai, jei sutartį vykdė ne vienas, o su kitais ūkio subjektais, užsakovas, jo kontaktai ir t.t.  *CVP IS priemonėmis pateikiamos skaitmeninės dokumentų kopijos.* | Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.  Subtiekėjams šis reikalavimas nenustatomas.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas. |
| *Personalo išsilavinimas ir profesinė kvalifikacija (21 p.)* | | | |
| **2.1** | Tiekėjas darbams atlikti privalo turėti pakankamai būtinų specialistų, turinčių teisę eiti priskirtas pareigas pagal STR 1.02.01:2017 „Statybos dalyvių atestavimo ir teisės pripažinimo tvarkos aprašas“, kad tinkamai įvykdytų pirkimo sutartį:  1) Ne mažiau kaip 1 (vieną) statinio statybos darbų vadovą, turintį teisę eiti neypatingojo statinio statybos vadovo pareigas:  ***Objektas: neypatingasis, negyvenamasis gyvūnams auginti paskirties pastatas.***  2)Ne mažiau kaip 1 (vieną) statinio statybos darbų vadova, turintį teisi eiti neypatingojo statinio statybos vadovo pareigas:  ***Objektas: neypatingasis, kitas inžinerinis statinys, kitas transporto statinys.***  3) Ne mažiau kaip 1 (vieną) specialistą įgijusį Statybos įstatymo 2 straipsnio 1 arba 92 dalyje nurodytą išsilavinimą turintį teisę vadovauti nesudėtingojo statinio statybai.  ***Objektas: inžineriniai tinklai, vandentiekio tinklų statinys.***  ***\*****Asmenys, turintys teisę eiti ypatingojo statybos darbų vadovo pareigas, turi teisę eiti neypatingojo statybos darbų vadovo pareigas.*  ***\*\*****Tas pats specialistas gali būti siūlomas kelioms pareigoms, jeigu turi atitinkamą kvalifikaciją.* | **Pateikiami atsakymai pildant EBVPD.**  **Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:**  1) Už sutarties vykdymą atsakingų specialistų sąrašą *(specialiųjų pirkimo sąlygų 8 priedas „Specialistų sąrašas“).*  2) Lietuvos Respublikos ar trečiųjų šalių piliečiams ar kitiems fiziniams asmenims (išskyrus užsienio šalies specialistus\*\*\*) viešosios įstaigos „Statybos sektoriaus vystymo agentūra“ (iki 2022 m. balandžio 30 d. valstybės įmonės „Statybos produkcijos sertifikavimo centras“) ar kitos kompetentingos institucijos išduoti kvalifikacijos atestatai ar kiti lygiaverčiai dokumentai ar užsienio šalies specialistams\*\*\* išduoti teisės pripažinimo dokumentai, arba užsienio šalies specialistams\*\*\* išduoti dokumentai, patvirtinantys turimą kvalifikaciją kilmės šalyje.  *PASTABOS:*  *Perkančioji organizacija nereikalauja pateikti nurodyto kvalifikacijos atestato, jeigu naudodamasi viešosios įstaigos „Statybos sektoriaus vystymo agentūra“ (*[*http://www.ssva.lt/cms/registrai*](http://www.ssva.lt/cms/registrai)*) duomenų registrais, galės patikrinti siūlomo specialisto atitiktį nustatytam kvalifikacijos reikalavimui. Jeigu dėl viešosios įstaigos „Statybos sektoriaus vystymo agentūra“ (*[*http://www.ssva.lt/cms/registrai*](http://www.ssva.lt/cms/registrai)*) duomenų registro techninių trikdžių ar kitų priežasčių perkančioji organizacija neturės galimybės patikrinti neatlygintinai prieinamų duomenų, ji turės teisę prašyti tiekėjo pateikti nurodytą kvalifikacijos atestatą.*  *\*\*\* Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis.*  3) Darbo arba kitos sutarties išrašą (ar kitus dokumentus, kuriuose nurodyta sutarties sudarymo data, darbdavio ir darbuotojo identifikavimo duomenys (darbdavio pavadinimas, darbuotojo vardas, pavardė, pagal sutartį nustatytos darbo funkcijos). Šiame punkte nurodytas dokumentas teikiamas tuo atveju, **jeigu siūlomas specialistas yra** Tiekėjo arba ūkio subjektų grupės nario (-ių) darbuotojas, jeigu pasiūlymą teikia ūkio subjektų grupė, arba kito ūkio subjekto, kurio pajėgumais remiasi tiekėjas, **darbuotojas.**  4) Jeigu specialistas nėra tiekėjo darbuotojas, pateikiamas specialisto pasirašytas sutikimas eiti siūlomas/numatytas pareigas, jeigu tiekėjas laimės viešąjį pirkimą ir bus pasirašyta pirkimo sutartis.  *CVP IS priemonėmis pateikiamos skaitmeninės dokumentų kopijos.* | Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |

**VADYBOS SISTEMŲ STANDARTŲ REIKALAVIMAI**

**2 lentelė. Aplinkos apsaugos vadybos sistemų reikalavimai ir reikalavimus pagrindžiantys dokumentai**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | | **Aplinkos apsaugos vadybos sistemų reikalavimai** | | **Atitikį pagrindžiantys dokumentai** | **Subjektas, kuris turi atitikti reikalavimą** | |
| *Aplinkos apsaugos vadybos sistemos (supaprastintas pirkimas, išskyrus VPĮ 2 priede nurodytas specialiąsias paslaugas)* | | | | | | |
| 1. | Tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus; atliekant kitus pirkimus lygiaverčiai įrodymai priimami, tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką). | | **Pateikiami atsakymai pildant EBVPD.**  **Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:**  Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija.  Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Taip pat priima ir kitus lygiaverčius aplinkosaugos vadybos priemonių įrodymus, jeigu tiekėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką.  Jeigu tiekėjas pats atitinka šį reikalavimą, tačiau pasitelkia kitus ūkio subjektus – tiekėjų grupės narius, ūkio subjektus, kurių pajėgumais remiamasi, ar subtiekėjus atitinkamiems pirkimo sutarties darbams vykdyti, kuriems (-ioms) taikomas šis reikalavimas, kartu su pasiūlymu turi būti pateikiamas:  tiekėjo vidaus dokumentas (pvz., įmonės patvirtinta aplinkos apsaugos politika ar kiti dokumentai), **arba** su pasitelkiamu ūkio subjektu (tiekėjų grupės nariu, subtiekėju ar ūkio subjektu, kurio pajėgumais remiamasi) pasirašytas susitarimas, **arba** kitas dokumentas, kuriame aiškiai nurodyta, kad šis subjektas įsipareigoja taikyti tiekėjo turimą aplinkos apsaugos vadybos sistemą tiek, kiek tai yra aktualu pagal jo prisiimtus įsipareigojimus vykdant sutartį.  Taip pat turi būti aiškiai nustatyta tiekėjo (ar kito atsakingo subjekto) atsakomybė užtikrinti, kad šie ūkio subjektai realiai laikytųsi aplinkos apsaugos vadybos standarto.  **Pažymėtina,** kad aplinkos apsaugos vadybos sistemos sertifikatas ar kitas lygiavertis dokumentas, kaip reikalavimo atitikimo įrodymas, **negali būti naudojamas tik formaliai** jis turi būti taikomas **to subjekto, kuris tiesiogiai vykdo sutarties dalį, kurioje šis standartas taikytinas**. | | | Jeigu tiekėjas pats atitinka šį reikalavimą, tačiau pasitelkia subtiekėjus nurodytiems darbams atlikti kuriems yra nustatomas šis reikalavimas, tokiu atveju subtiekėjai ir ūkio subjektai turi laikytis reikalaujamo aplinkos apsaugos vadybos standarto, atsižvelgiant į jų prisiimamus įsipareigojimus pirkimo sutarčiai vykdyti. |

**Pastabos:**

(i)Tais atvejais, kai kiti norminiai teisės aktai numato pareigą tiekėjui turėti specifinę teisę verstis sertifikuojama (licencijuojama) veikla, pareiga pateikti pagal specialiuosius teisės aktus išduotus dokumentus ar kitus teisę veikti suteikiančius dokumentus išlieka net ir tais atvejais, kai iš anksto žinomas atitinkamas reikalavimas nebuvo įrašytas į pirkimo dokumentus ar buvo įrašytas klaidingai (galimas pasiūlymų trūkumo taisymas, jei jį lėmė išimtinai netikslios pirkimo dokumentų sąlygos).

(ii) **Tuo atveju, jeigu tiekėjo kvalifikacija dėl teisės verstis atitinkama veikla netikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys**.

(iii) Jeigu tiekėjo kvalifikacijos atitiktį nustatytiems reikalavimams pagrindžiantys dokumentai (informacija) skelbiami viešai elektroninėse duomenų bazėse ir (ar) yra teikiami nemokamai, tokiu atveju **pateikiama nuoroda į informacijos šaltinį**.

(iv) Pirkimo dokumentuose nurodytą reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos (žr. https://eimin.lrv.lt/lt/veiklos-sritys/verslo-aplinka/reglamentuojamu-profesiniu-kvalifikaciju-pripazinimas). Atitinkamai, šie dokumentai turės būti pateikti iki pirkimo sutarties pasirašymo.

(v) Užsienio valstybių tiekėjų jų valstybėse išduoti kvalifikaciją įrodantys dokumentai legalizuojami vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus, dokumentas yra atleistas nuo legalizavimo ir (ar) tvirtinimo žymos (Apostille).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Tinkamai atliktus darbus paprastai įrodo užsakovo pažyma. Tai reiškia, kad buvę užsakovai išduodamose pažymose turi ne tik patvirtinti tiekėjo pasiūlyme nurodytą informaciją, kad buvo atlikti tam tikri darbai, bet jose užsakovai turi pateikti papildomą informaciją, papildomą įvertinimą dėl tinkamai atliktų darbų. Pastebėtina, kad paprastai užsakovo pasirašytos sąskaitos faktūros, darbų perdavimo–priėmimo aktai ir pan. tik patvirtina faktą, jog buvo atlikti tokie darbai pagal sutartinius įsipareigojimus, tačiau paprastai tokiuose dokumentuose nebūna užsakovo vertinimo, kad visi tiekėjo sutartiniai įsipareigojimai buvo įvykdyti tinkamai. Todėl sąskaitas faktūras, darbų perdavimo–priėmimo aktus ar pan. paprastai būtų galima laikyti lygiaverčiais dokumentais užsakovų pažymoms tik tada, jei juose būtų pateiktas papildomas užsakovo vertinimas dėl tinkamai atliktų darbų. Papildomai atkreiptinas dėmesys į LAT išaiškinimus (LAT 2022 m. spalio 6 d. priimta nutartis civilinėje byloje Nr. e3K-3-328-469/2022) dėl tinkamai įvykdytos sutarties sampratos. Pažymėtina, kad vertinama tik ta atliktų darbų dalis, kurią tiekėjas, tiekėjo grupės partneriai, ūkio subjektai, kurių pajėgumais tiekėjas remiasi, atliko patys, t. y., turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, kiekiai, o ne visas vykdytos sutarties objektas (t. y., ne visi pagal sutartį atlikti darbai, visa sutarties apimtis, kiekiai). Kiekvienu konkrečiu atveju tiekėjas turi įrodyti, kad yra įgijęs reikalaujamos patirties, o pirkimo vykdytojas vertins tiekėjo pateiktą informaciją ir dokumentus.* [↑](#footnote-ref-1)