## 6 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**

1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį, vadovaudamasi šiame priede nustatyta vertinimo tvarka.

2. Pasiūlyme nurodyta darbų kaina visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.

3. Tiekėjo pasiūlymo bendra kaina šiam pirkimui negali viršyti **517 132,00 Eur be PVM, 625 729,73 Eur su PVM**

4. Tiekėjo, kuris pasiūlys didesnę kainą, perkančioji organizacija laikys, per didele ir nepriimtina ir toks pasiūlymas bus atmetamas.

5. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija pati turi sumokėti pridėtinės vertės mokestį (toliau – PVM) į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikiant pasiūlymą, palyginimo tikslais įskaičiuos pati perkančioji organizacija).

**6. Pasiūlymų vertinimo kriterijai:**

|  |  |
| --- | --- |
| **Vertinimo kriterijai** | **Lyginamasis svoris** |
| **Pirmas kriterijus: Kaina (C)** | X = 85 |
| **Antras kriterijus:** **Papildomo statinio garantinio termino balas (A)** | A= 15 |

7. Ekonominis naudingumas (S) apskaičiuojamas sudedant tiekėjo pasiūlymo kainos (C) ir kokybės kriterijų balus, apvalinant dviejų skaičių po kablelio tikslumu, t. y. surinkus pvz. 50,564 balų – apvalinama į 50,56, o surinkus 50,565 balų – apvalinama į 50,57):

S=C +A

**8. Pirmas kriterijus: kaina. Tiekėjo pasiūlymo kainos balas** (C) apskaičiuojamas mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

:

*C* – konkretaus dalyvio pasiūlymo įvertinimas pagal nurodytą kriterijų (balais);

*Cmin* – visų dalyvių pasiūlymuose nurodyta mažiausia kaina (eurais);

*Cp* – konkretaus dalyvio pasiūlyta kaina (eurais);

*X* – lyginamojo svorio koeficientas.

**9. Antras kriterijus: Atliktų statybos Darbų (visų darbų, kuriuos pagal sutartį privalo atlikti Rangovas, įskaitant tiems darbams atlikti būtinas medžiagas, įrangą, įrenginius ir kt.) papildomo statinio garantinio termino balas (A) balas nustatomas lentelėje nustatyta tvarka:**

|  |  |  |
| --- | --- | --- |
| **Eil.**  **Nr.** | **Atliktiems darbams taikomas papildomas statinio garantinis terminas metais** | **Skiriami balai (A)** |
| **1.** | **1** | **5** |
| **2.** | **2** | **10** |
| **3.** | **3** | **15** |

*Papildomas atliktiems darbams taikomas statinio garantinis terminas – tiekėjo suteikiamas papildomas terminas, viršijantis privalomą teisės aktais nustatytą 5 metų garantinį terminą. Perkančioji organizacija vertindama pasiūlymus, balus (A) skirs ne daugiau kaip už 3 metus papildomo garantinio termino, t. y. jei tiekėjas jei sąlygų 11 priede nurodys daugiau kaip 3 metus, skaičiuojant šio kriterijaus reikšmę bus vertinama, kad tiekėjas pasiūlė maksimalų 3 metų papildomą garantinį terminą.*

*Jei tiekėjas nepasiūlys papildomo garantinio termino, jam bus skiriama 0 balų. Jei tiekėjas pasiūlys, t. y. sąlygų 11 priede nurodys papildomą garantinį terminą išreikštą ne sveikuoju skaičiumi (pvz. 1,5; 2,2 ar pan.), Perkančioji organizacija balus (A) skirs pagal sveikojo skaičiaus reikšmę (pvz. pasiūlius 1,5 metų papildomą garantinį terminą bus skiriami 5 balai (A); pasiūlius 2,2 metų papildomą garantinį terminą - 10 balai (A) ir t.t.).*

10. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.

11. Tuo atveju, jei vertinant pasiūlymus daugiausiai balų surinkusio (-io) dalyvio (-ių) pasiūlymas (-ai) atmetamas (-i), kitų dalyvių surinkti ekonominio naudingumo balai neperskaičiuojami.

12. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

13. Tiekėjams pirkimo sutarties vykdymo metu, nesilaikant su pasiūlymu prisiimtų įsipareigojimų už kuriuos tiekėjams buvo suteikti ekonominio naudingumo balai, bus taikomos pirkimo sutartyje nustatytos sankcijos.

\_\_\_\_\_\_\_\_